8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 183 της 14 Φεβρ./1 Μαρτ. 1977 (ΦΕΚ. Α΄  62) Περί συστάσεως θέσεων Διοικητικού Προσωπικού παρά τη Ανωτάτη Σχολή Καλών Τεχνών. Έχοντες υπ’ όψει: 1.Τας διατάξεις των άρθρων α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την γνώμην του Συλλόγου των Καθηγητών της Ανωτάτης Σχολής Καλών Τεχνών (συνεδρία 11.2.76) και  3.Τας υπ’ αριθ. 615/1976 και 826/1976 γνωμοδοτήσεις του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν: Άρθρον 1 Συνιστώνται παρά τη Ανωτάτη Σχολή Καλών Τεχνών αι κάτωθι θέσεις διοικητικού προσωπικού, προστιθέμεναι εις τας ήδη υφισταμένας τοιαύτας: Κλάδος ΜΕ1 Διοικητικός-Λογιστικός Μία (1) θέσις επί βαθμοίς 5ω-4ω. Τρεις (3) θέσεις επί βαθμοίς 10ω-6ω. Κλάδος ΣΕ1 Κλητήρων.  Τέσσαρες (4) θέσεις επί βαθμοίς 12ω-8ω. Άρθρον 2 1.Συνιστάται παρά τη αυτή Σχολή Κλάδος ΜΕ2 Βιβλιοθηκαρίων, περιλαμβάνων μίαν (1) θέσιν επί βαθμοίς 10ω-6ω. 2.Ως ειδικά τυπικά προσόντα διορισμού εις τον εισαγωγικόν βαθμόν της ανωτέρω θέσεως ορίζονται Απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως και γνώσεις Βιβλιοθηκονομίας, δεόντως αποδεικνυόμεναι.  Άρθρον 3 1.Αι δια των Ν.Δ/των 4791/1930 και 3813/1958 και των Β.Δ/των 775/1966 και 322/1969 συσταθέισαι θέσεις των κλάδων Β1 Διοικητικού -Λογιστικού και Γ1 Κλητήρων ανήκουσαι εφ’ εξής εις τους κλάδους ΜΕ1 Διοικητικού-Λογιστικού και ΣΕ1 Κλητήρων, αντιστοίχως, προσαυξανόμεναι κατά τας δια του άρθρου 1 του παρόντος συνιστωμένας τοιαύτας, διαρθρούνται ως ακολούθως: ΜΕ1 Κλάδος Διοικητικός-Λογιστικός Μία (1) θέσις επί βαθμοίς 5ω-4ω. Επτά (7) θέσεις επί βαθμοίς 10ω-6ω.  ΣΕ1 Κλάδος Κλητήρων. Εννέα (9) θέσεις επί βαθμοίς 12ω-8ω. 2.Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται: α)Δια τας θέσεις του ΜΕ1 Κλάδου ΔιοικητικούΛογιστικού Απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως. β)Δια τας θέσεις του ΣΕ1 Κλάδου Κλητήρων Απολυτήριον Δημοτικού Σχολείου.  